als_Latn dik_Latn sag_Latn
Sulmuesi durrsak u fut në fushën e lojës në minutën e 71-të dhe shënoi dy herë në barazimin 3-3 në transfertë me Bokumin. U fut pikërisht në vend të Odise Roshit
Edmond Kapllani ishte heroi i FSV Frankfurtit në ndeshjen e djeshme me Bokumin. Sulmuesi durrsak ishte në stol, por në minutën e 71-të u fut në fushën e lojës në vend të shqiptarit tjetër, Odise Roshit. Rezultati ishte 2-0 për vendësit dhe shpresa e vetme për Frankfurtin ishte Kapllani. Dediç shkurton shifrat, por janë sërish lojtarët e Bokumit që realizojnë një tjetër gol, duke i çuar shifrat në 3-1 vetëm 9 minuta para përfundimit të takimit. Dhe është pikërisht momenti që del në skenë shqiptari. Fillimisht Kapllani shënon me 11-metërsh në të 84-n minutë dhe në limitin e kohës së rregullt barazon shifrat. Dy gola për 32-vjeçarin, i cili vjen nga stoli për t’i dhënë një pikë ekipit të tij. Me barazimin 3-3 të arritur dje në transfertë, FSV Frankfurt ngjitet në vend të tetë me 31 pikë, duke qenë në mesin e artë të tabelës së renditjes në Bundesliga 2. Duket theksuar fakti se Kapllani nuk shënonte që prej 7 dhjetorit të 2014-ës. Shqiptari ka shënuar sërish në një trasfertë. Asokohe pati realizuar në humbjen (2-1) ndaj Union Berlin, ndërsa dje shënoi dy herë në barazimin (3-3) ndaj Bokumit. Deri tani Kapllani ka shënuar pesë gola në kampionat, dy nga të cilët me anë të penalltisë.
als_Latn als_Latn